บุรีรัมย์ ยูไนเต็ด ลับแข้งไล่บี้ชนะ เคดาห์ เอฟเอ 2-0
บุรีรัมย์ ยูไนเต็ด ลงเตะอุ่นเครื่อง ไล่บดเอาชนะ เคดาห์ เอฟเอ 2-0 อิรฟาน ดอเลาะ กับ รัตนากร ใหม่คามิ จัดการคนละประตู,การแข่งขันฟุตบอลนัดกระชับมิตร วันเสาร์ที่ 19 มกราคม 2562 ที่สนามกีฬากลางจังหวัดกระบี่ ปราสาทสายฟ้า บุรีรัมย์ ยูไนเต็ด ที่จะล่องใต้เกมสุดท้ายในการปรีซีซั่น 2019 ลงสนามพบ เคดาห์ เอฟเอ ทีมจากประเทศมาเลเซีย, ,เริ่มเกมครึ่งแรกได้ 7 นาที ปราสาทสายฟ้า ได้ประตูออกนำ 1-0 จากจังหวะที่ รัตนากร ใหม่คามิ วางบอลจากกลางสนามไปทางซ้าย อิรฟาน ดอเลาะ เก็บบอลได้ก่อนกระชากบอลไปสุดเส้นหลัง แล้วกึ่งยิงกึ่งผ่านไปที่เสาแรก บอลพุ่งแฉลบกองหลังเข้าประตูไป, ,ถึงนาทีที่ 29 บุรีรัมย์ ยูไนเต็ด ได้เตะมุมทางขวา อิรฟานเปิดบอลไปที่เสาแรก สุเชาว์ นุชนุ่ม ทะยานโขกเช็ดบอลไปที่เสาสองให้รัตนากรพุ่งโหม่งบอลหายเข้าประตูไป ปราสาทสายฟ้า นำเป็น 2-0, ,เข้าสู่ครึ่งหลัง เคดาห์ เอฟเอ พยายามเปิดเกมบุกเข้าใส่ แต่เจาะแนวรับของปราสาทสายฟ้า เข้าไปพังประตูไม่ได้ จากนั้น บุรีรัมย์ ยูไนเต็ด เริ่มทะยอยส่งนักเตะเยาวชนลงสนามเป็นสำรอง และมีโอกาสที่จะลุ้นประตูหลายจังหวะ แต่ยังไม่คมพอ ทำให้จบเกม บุรีรัมย์ ยูไนเต็ด เอาชนะ เคดาห์ เอฟเอ 2-0
บุรีรัมย์ ยูไนเต็ด ลงเตะอุ่นเครื่อง ไล่บดเอาชนะ เคดาห์ เอฟเอ 2-0 อิรฟาน ดอเลาะ กับ รัตนากร ใหม่คามิ จัดการคนละประตู
ผลบอล,ปราสาทสายฟ้า,บุรีรัมย์ ยูไนเต็ด,เคดาห์ เอฟเอ,ฟุตบอลกระชับมิตร